OzLabs/hebrew-wiki-articles huggingface dataset:
אליעזר גולדמן

אליעזר גולדמן (4 בדצמבר 1918 – 27 בנובמבר 2002) היה הוגה דעות ופילוסוף. פרופסור במחלקה לפילוסופיה של אוניברסיטת בר-אילן. מראשוני קבוצת שדה אליהו בעמק בית שאן.

==קורות חיים==

אליעזר גולדמן נולד בניו יורק, למד בבית הספר התיכוני של "ישיבה קולג'" ולאחר אישורה כאוניברסיטה בישיבה אוניברסיטה. במקביל למד בבית המדרש הרבני ע"ש ר' יצחק אלחנן.

בשנת 1938 עלה לארץ ישראל ולמד באוניברסיטה העברית.

בשנת 1941 הצטרף לקיבוץ הדתי שדה אליהו, אחד מיישובי "חומה ומגדל", שם התגורר עד לפטירתו. גולדמן עבד שנים בגן הירק ואף היה מרכז המשק. הוא לימד בבית הספר המשותף של משקי הקיבוץ הדתי בעמק בית שאן. היה מן האידאולוגים הבולטים של תנועת הקיבוץ הדתי.
למד ולימד במחלקה לפילוסופיה של אוניברסיטת בר-אילן. עבודת הדוקטורט שלו עוסקת בתורת הפרגמטיזם.

עסק במחקר ובפרשנות על הרמב"ם, רב סעדיה גאון, הרב אברהם יצחק הכהן קוק והרב יוסף דוב הלוי סולובייצ'יק.

גולדמן הושפע מהגותו של ישעיהו ליבוביץ, ופיתח הגות דתית פלורליסטית המכירה במורכבות זהותו של האדם מכל המדורים השונים שבהם הוא חי (הלכתי, מודרני, פוליטי, חברתי וכו') והדוחה תביעה לבלעדיות של אחד מהם. בין חידושיו הבולטים הוא המושג מטא-הלכה. מושג המדגיש את המטען הערכי והאידיאולגי של הפוסק בבואו לפסוק הלכה.

ב-1988 זכה בפרס ביאליק לחכמת ישראל.

==מספריו==
<div style="direction: ltr;">
* Pragmatist ethics : a comparative study of the ethical theories of C.S. Peirce, William James, John Dewey and C.I. Lewis, 1980
</div>
* מחקרים ועיונים: הגות יהודית בעבר ובהווה, עורכים: דני סטטמן ואבי שגיא, הוצאת מאגנס, תש"ס 2000.
* יהדות ללא אשליה, עורכים: דני סטטמן ואבי שגיא, מכון הרטמן והוצאת כתר, 2009.

==לקריאה נוספת==
* דעת - כתב עת לפילוסופיה יהודית וקבלה, חוברת 41 - החוברת כולה הוקדשה להגותו של גולדמן ולתחומי מחקרו.
* אבי שגיא, מחויבות דתית בעולם מחולן: פרקי מבוא להגותו של אליעזר גולדמן, דעת 36, תשנ"ו, עמ' 69–87.
* אבי שגיא, "אליעזר גולדמן: בין מחקר להגות", בתוך: דב שוורץ (עורך), אוניברסיטת בר-אילן - מרעיון למעש, הוצאת אוניברסיטת בר-אילן, תשס"ו, כרך ב, עמ' 137–155.
* אבי שגיא ודב שוורץ, מחויבות יהודית רב-תרבותית - הגותו של אליעזר גולדמן, הוצאת כרמל, 2020.

==קישורים חיצוניים==
* מאמרו: [https://web.archive.org/web/20130930182220/http://tpeople.co.il/leibowitz/about.asp?id=39 הציונות הדתית במדינה – שרשרת כשלים]
* מאמרו: [http://daat.ac.il/DAAT/history/hevra/hamemad-2.htm הממד ההיסטורי וההלכה]
* 
* גילי זיוון, [https://web.archive.org/web/20090328133743/http://toravoda.org.il/he/node/87 דת ומדינה בהגותם של ישעיהו ליבוביץ, אליעזר גולדמן ודוד הרטמן]
* [http://www.flix.co.il/tapuz/showVideo.asp?m=1267648 אליעזר גולדמן ויעקב לוינגר משוחחים עם ישעיהו ליבוביץ]
* הדס שפירא, [http://www.news1.co.il/Archive/0014-D-36521-00.html?tag=01-05-02 על ספרו "יהדות ללא אשליה"], חדשות מחלקה ראשונה, 24/03/2009
* 

קטגוריה:ישראלים ילידי ארצות הברית
קטגוריה:חוקרי יהדות ישראלים
קטגוריה:פילוסופים ישראלים
קטגוריה:פילוסופים ביישוב
קטגוריה:פילוסופים של היהדות
קטגוריה:אנשי העלייה החמישית
קטגוריה:זוכי פרס ביאליק לחכמת ישראל
קטגוריה:שדה אליהו: אישים
קטגוריה:בוגרי האוניברסיטה העברית בירושלים
קטגוריה:סגל אוניברסיטת בר-אילן: פילוסופיה
קטגוריה:ישראלים שנולדו ב-1918
קטגוריה:ישראלים שנפטרו ב-2002
קטגוריה:אישים הקבורים בקיבוצים
נבחרת ישראל בכדורגל (פירושונים)

==קישורים חיצוניים==
* [https://www.football.org.il/association/aboutassociation/faq/nationalteamfaq/ אילו נבחרות פועלות במסגרת ההתאחדות?] – רשימה שמית של נבחרות וגילאים, באתר ההתאחדות לכדורגל בישראל

==הערות שוליים==
פסטיבל הסרטים טרייבקה

פסטיבל הסרטים טרייבקה (באנגלית: TriBeCa Film Festival) הוא פסטיבל סרטים אמריקאי שנוסד בשנת 2002 על ידי ג'יין רוזנטל , קרייג האטקוף ורוברט דה נירו בעקבות פיגועי הטרור שהתרחשו ב-11 בספטמבר 2001 והביאו לנפילת מגדלי התאומים ולפגיעה בשכונת טרייבקה הסמוכה למגדלים<ref></ref>.

מטרת הפסטיבל להציג את העיר ניו יורק כמרכז קולנוע בינלאומי, ולתרום לשיקומו של אזור מנהטן תחתית.

מדי שנה מוקרנים כ-250 סרטים בלמעלה מ-1000 הקרנות, והפסטיבל נחשב לאחד מפסטיבלי הסרטים הבינלאומיים החשובים בעולם.

==היסטוריה==
ביוזמת רוזנטל, האטקוף ודה נירו, ולאחר 120 ימי הכנות בלבד, הושק הפסטיבל הראשון בעזרת 1,300 מתנדבים. בפסטיבל הראשון נכחו למעלה מ-150,000 צופים<ref></ref> מה שהביא להכנסות של למעלה מ-10.4 מיליון דולר לעסקים בשכונה ולמשתתפי הפסטיבל.

בפסטיבל השני שנערך נכחו למעלה מ-300,000 צופים אשר יצרו הכנסות לשכונה בשווי של כ-50 מיליון דולר. הכנסות הפסטיבלים הצליחו לשקם את השכונה שנפגעה ולייצבה מחדש כשכונה פופולרית.

בשנת 2022, בפסטיבל שהתקיים ב-8–19 ביוני, הוענק לראשונה פרס אדם/סביבה (באנגלית: Human/Nature Prize), ליצירה שהיטיבה לשפוך אור על סוגיות סביבתיות בוערות אקטואליות.

== זכיות של סרטים דוברי עברית ==
* בשנת 2007 זכה הסרט הישראלי "חופשת קיץ" של דוד וולך בפרס הסרט העלילתי הטוב ביותר.
* בשנת 2014 זכה הסרט הישראלי "אפס ביחסי אנוש" בפרס הסרט העלילתי הטוב ביותר.
* בשנת 2016 זכה הסרט הישראלי "ג'נקשן 48" בפרס הסרט העלילתי הטוב ביותר.
* בשנת 2024 זכה הסרט הישראלי "קרוב אלי" של תום נשר בפרס בקטגוריית ה-Viewpoints, המיועדת לסרטים שמציגים "חזון ייחודי ואמיץ".

==קישורים חיצוניים==

* 

==הערות שוליים==

טרייבקה
טרייבקה
קטגוריה:השפעת פיגועי 11 בספטמבר
קטגוריה:מנהטן תחתית
קטגוריה:מנהטן
יהושע צ'צ'יק

יהושע צַ'צִ'יק (Chachik; 9 באוקטובר 1895 – 23 בינואר 1973) היה מו"ל עברי.

==תולדות חייו==
צ'צ'יק נולד בסטולין שברוסיה הלבנה (אז חלק מהאימפריה הרוסית) לאביו רפאל מרדכי אלתר צ'צ'יק (תלמיד חכם, סוחר עצים) ולאמו רבקה (לבית ויניק, בת משה לייב ויניק). גדל בפינסק, ולמד שם בחדר. בצעירותו ארגן אגודה ציונית לנוער בסטולין.

בשנת 1913 עלה לארץ ישראל, עבד ברחובות כפועל שכיר בחקלאות והתנדב כעסקן ציבור.

עם פרוץ מלחמת העולם הראשונה גורש למצרים על ידי השלטונות העות'מאנים. משם עבר לארצות הברית והיה פעיל שם בתנועת פועלי ציון. עם הקמת הגדודים העבריים, התנדב לגדוד נהגי הפרדות, וחזר עִמם לארץ ישראל.

לאחר שחרורו מהצבא, ייסד בירושלים חנות לספרים עבריים בשם "תרבות". לאחר מכן הצטרפו אליו, כשותפים בחנות, מרדכי ניומן ויוסף שְׂרֶבֶּרְק, והחנות התפתחה למרכז לתרבות והשכלה בירושלים, לימים הוצאת מצפה.

צ'צ'יק נודע בפעלו להגנת הרובע היהודי מכנופיות ערביות בפרעות תר"פ והוא המשיך בפעילותו הצבאית בתפקידי פיקוד ב"הגנה".

==חיים אישיים ומשפחה==
בשנת 1922 נשא לאשה את שרה (בת אברהם וחיה גורוכוב). בנותיו: רות (אשת יעקב אורן, ממנהלי ההוצאה), תמר, רפאל (ממנהלי ועורכי ההוצאה).

==פעילותו המו"לית==
בשנת 1925 ייסד צ'צ'יק יחד עם מרדכי ניומן ויוסף שרברק את הוצאת הספרים העברית "מצפה", שהייתה הוצאת-הספרים הפרטית הראשונה בארץ ישראל, וגם בשנות ה-20 וה-30 הייתה אחת משלוש ההוצאות העבריות הפרטיות בארץ ישראל. ההוצאה התמקדה בספרות ובשירה.

בשנת 1933 שיתף פעולה עם הוצאת שטיבל ויצר את הוצאת "שם" (ראשי תיבות: 'שטיבל–מצפה') להוצאת ספרי ילדים; השותפות התפרקה ב-1935. 

בשנת 1941 מוּזגה פעילותה של "מצפה" עם הוצאת י' שרברק תחת ניהולו של יוסף שרברק.

ב-1944 פתח צ'צ'יק את הוצאת יהושע צ'צ'יק, אשר התמקדה בהוצאת ספרי מוזיקה, תיאטרון, היסטוריה ואנציקלופדיות. 

במשך שנים רבות היה יושב ראש התאחדות הוצאות הספרים בישראל.

==קישורים חיצוניים==
* 
* 
* 
* 

==הערות שוליים==

קטגוריה:חברי פועלי ציון
קטגוריה:אנשי העלייה השנייה
קטגוריה:לוחמי הגדודים העבריים
קטגוריה:לוחמי גדוד נהגי הפרדות
קטגוריה:לוחמי ההגנה
קטגוריה:מו"לים ישראלים
קטגוריה:מוכרי ספרים ישראלים
קטגוריה:מו"לים ביישוב
קטגוריה:ישראלים שנולדו ב-1895
קטגוריה:ישראלים שנפטרו ב-1973
הוצאת מצפה

שמאל
הוצאת מצפה הייתה הוצאת ספרים עברית, אחת משלוש הוצאות הספרים הפרטיות שפעלו בארץ ישראל בשנות ה-20 וה-30 של המאה ה-20.

בשנת 1921 ייסדו יהושע צ'צ'יק, מרדכי ניומן ויוסף שרברק בירושלים חנות ספרים והוצאת ספרים בשם "תרבות", שבהמשך הפכה ל"מצפה". ההוצאה התמקדה בהוצאת ספרות ושירה. הספר הראשון שיצא במסגרתה היה הרומן "ימים ולילות" לנתן ביסטריצקי.

אשר ברש ערך ספרי פרוזה בהוצאה זו, ובמסגרתה הוציא לאור את ספרו של דוד פוגל "חיי נישואים".

בשנת 1933 הוקמה, בשותפות עם הוצאת שטיבל, "הוצאת שם" (ראשי תיבות של שטיבל ומצפה) להוצאת ספרות ילדים. השותפות התפרקה ב-1935. בשנת 1934 התארגנו מתרגמים שעבדו עבור ההוצאה וקבלו על תנאי שכרם. הוויכוח התנהל בחלקו מעל דפי העיתונות. אגודת הסופרים מינתה ועדת תיווך אשר כללה את פישל לחובר, נחום טברסקי, מנחם זלמן וולפובסקי ואחרים.

בשנת 1941 התמזגה לתוך הוצאת י' שרברק.

== הערות שוליים ==

מצפה
קטגוריה:תרבות ביישוב
נס אוסטרליה הלבן

נס הצי המלכותי האוסטרלי הוא הדגל הצבאי הימי של אוסטרליה אשר מונף על ספינות הצי המלכותי האוסטרלי וידוע בשם נס אוסטרליה הלבן. עיצובו של הדגל מבוסס על דגל אוסטרליה אשר מונף על ספינות וצוללות הצי המלכותי כדגלון חרטום עם שדה לבן מושחת בכוכב חבר העמים והצלב הדרומי בכחול. הדגל בשימוש מ-1 במרץ 1967 ומוכר כדגל אוסטרלי רשמי על פי סעיף 5 לחוק הדגלים 1953.

בתחילת ימיו של הצי המלכותי האוסטרלי, הניפו ספינותיו את הנס הלבן הבריטי תחת צו האדמירליות הבריטית. בשנת 1909, שרי הממשלה האוסטרלית, יחד עם מקבילהם מדומיניונים אחרים כגון קנדה, כי הנס הלבן, המושחת בסמל המקומי יהיה מתאים יותר לשימוש אך האדמירליות התעקשה כי הדגל הלאומי המונף על מוט החרטום הוא מספק לשם זיהוי לאומיות הספינה.

==היסטוריה==
נס אוסטרליה הלבן ו[[דגל אוסטרליה המונף כדגלון חרטום על סיפון ספינות הצי המלכותי האוסטרלי]]
בשנת 1965, לחמו כוחות אוסטרליים לצד ארצות הברית במלחמת וייטנאם, מלחמה שבה הממלכה המאוחדת לא לקחה כל חלק. חבר פרלמנט אוסטרליים העלו את הסוגיה האם מתאים הדבר שספינותיהם יפליגו תחת דגל ימי של מדינה זרה. באותו זמן דווח בפרלמנט כי הצי תר אחר דגל ימי אוסטרלי חדש. בהתחשב במצב ב-1 בינואר 1966, ועדת הצי המליצה לממשלת אוסטרליה "כי לצי המלכותי האוסטרלי ראוי שיהיה נס לבן מיוחד משלו... נס לבן, עם דגל האיחוד בקנטון ושישה כוכבים כחולים על פי עיצובו של הדגל האוסטרלי". לנס החדש ניתנה הסכמה מלכותית ב-7 בנובמבר 1966 והוכרז על ידי ראש הממשלה ב-23 בדצמבר 1966. כניסתו לשימוש הוקדמה מה-1 במאי 1967 ל-1 במרץ 1967 כאשר הספינה אאה"מ בונרו הפכה לספינה הראשונה עליה הונף הנס החדש.
מלח אוסטרלי על רקע נס אוסטרליה הלבן

==ראו גם==
* נס לבן
* דגל אוסטרליה
* נס אוסטרליה האדום

==קישורים חיצוניים ==

* 
* [http://www.navy.gov.au/history/traditions/australian-white-ensign נס אוסטרליה הלבן] - מרכז כח הים - אוסטרליה. 
* [http://www.ausflag.com.au/naval_ensign.asp נס הצי האוסטרלי] באתר Ausflag 

קטגוריה:אוסטרליה: דגלים

קטגוריה:אוסטרליה: סמלים לאומיים
אוסטרליה
אוסטרליה
אוסטרליה
קטגוריה:דגלים בצבע אדום-כחול-לבן
קו אודר-נייסה

הקו
גרמניה: אבדן שטחים בין 1919–1945. קו אודר-נייסה תוחם את גבולה המזרחי הנוכחי של גרמניה המאוחדת
קו אודר-נייסה (בפולנית: Granica na Odrze i Nysie Łużyckiej, בגרמנית: Oder-Neiße-Grenze) נקבע בעקבות מלחמת העולם השנייה כגבולה המזרחי של גרמניה וגבולה המערבי של פולין. הקו נוצר בעיקר בתוואי הנהרות אודר ונייסה, עד לים הבלטי.

כל השטח מזרחית לקו, שהיה גרמני לפני המלחמה, טוהר אתנית מגרמנים אחרי המלחמה (שגורשו מערבה) והוענק לפולין, שקיבלה את חבל פומרניה, ולברית המועצות, שקיבלה את החלק הצפוני של פרוסיה המזרחית. הקו ציין את הגבול בין הרפובליקה הדמוקרטית הגרמנית (גרמניה המזרחית) לפולין בין 1950 ו-1990. מאז שנת 1990 ואיחוד גרמניה, הקו מציין את הגבול בין גרמניה המאוחדת לפולין.

== ראו גם ==
* קו קרזון

==קישורים חיצוניים==

* 
* 

קטגוריה:שלטון הכיבוש של בעלות הברית בגרמניה
קטגוריה:פולין: היסטוריה
קטגוריה:גרמניה: היסטוריה
קטגוריה:יחסי גרמניה–פולין
קטגוריה:פולין: גבולות
רחוב לאפייט

רחוב לאפייט, מבט דרומה
מבנה ברחוב לאפייט
מבנה בסגנון התחייה הרומנטית: בניין שרמרהורן, שנבנה בשנת [[1888.]]
רחוב לאפייט (באנגלית: Lafayette Street) הוא רחוב באזור מנהטן תחתית של רובע מנהטן בעיר ניו יורק, במדינת ניו יורק שבארצות הברית.

מוצאו של הרחוב מפגש הרחובות ריד (Reade Street) וסנטר (Centre Street), צפונית לבניית עיריית ניו יורק, והוא חוצה את השכונות צ'יינה טאון, סוהו וגריניץ' וילג' ומסתיים במפגש הרחובות 9 ו-10 עם שדרת פארק.

מתחת לרחוב עובר קו שדרת לקסינגטון של הרכבת התחתית של ניו יורק, ולאורכו של הרחוב שלוש תחנות: תחנת רחוב ספרינג (Spring Street), תחנת רחוב בליקר (Bleecker Street) ותחנת כיכר אסטור (Astor Place).

==היסטוריה==
הרחוב נבנה על ידי יזם הנדל"ן ג'ון ג'ייקוב אסטור אשר קנה את השטח בשנת 1804 בעבור 45,000 דולרים. אסטר החכיר את השטח ליזם צרפתי בשל דלקרוה אשר הקים במקום אתר נופש וקרא לו "גני ווקסהול של ניו יורק" על שם אתר נופש דומה שנמצא בסמוך ללונדון. עם תום החכירה, בשנת 1825, הקים אסטור רחוב לאורכו של השטח וקרא לו "כיכר לאפייט" על שם גילבר דו מוטייה, מרקיז דה לה פאייט, גיבור מלחמת העצמאות של ארצות הברית. הרחוב היה פופולרי ביותר, והשטחים מצדדיו נמכרו במהירות לאמידי העיר ניו יורק אשר בנו לאורכו של הרחוב בתי טרסה (כגון בתי הקולונייד רו שנבנו בסגנון ניאו קלאסי).

עם השנים ירד מעמדו של הרחוב וחלק מבתי הרחוב נהרסו על מנת להקים במקום מחסנים ומבני תעשייה.

==אתרים בעלי חשיבות==
ברחוב ממוקם בניין שרמרהורן, ספריית אסטור (מבנה משנת 1864 בו ממוקם כיום "התיאטרון הציבורי" של ניו יורק), וכן בניין שרמרהורן שנבנה בשנת 1888 במקום בו עמדה אחוזת שרמרהורן.

== קישורים חיצוניים ==

לאפייט
קטגוריה:מנהטן תחתית
טיק טק

חפיסת טיק טק בטעם קינמון, הנמכרת בארצות הברית.
טיק טק בטעם [[מנטה, עם כיתוב בעברית]]
טיק טק (באנגלית: Tic Tac) הוא שמן של סוכריות מנטה קטנות וקשות המיוצרות על ידי חברת המזון האיטלקית פררו מאז שנת 1969. הסוכריות נמכרות בדרך כלל בקופסאות פלסטיק קטנות עם מכסה בצורת ידית מתקפלת מפלסטיק הייחודית לקופסת המוצר.

במקור, קופסאות טיק טק נמכרו בצבעים קבועים. כיום, במדינות רבות בעולם קופסאות הפלסטיק נמכרות במגוון צבעים כשכל קופסה מתאימה את צבעה לצבע הסוכריות בתוכה.

קופסאות הטיק טק שמיובאות לישראל מיוצרות במפעל חוץ של חברת פררו השוכן באקוודור.

חברת פררו מוכרת בשנה יותר מ-40 מיליארד סוכריות טיק טק.

==היסטוריה==
בשנות ה-90, הוצגו חפיסות טיק טק "כפולות" ברחבי העולם, כשהסוכריות מורכבות משני טעמים: בסיס לבן, תמיד בטעם מנטה, ושני ציפויים בטעמים משתנים (בניגוד לציפוי אחד כמקובל עד אז). דוגמאות לשילובי טעמים: תפוז וליים, תפוז וענבים, תות ודובדבן ועוד.

ייצור טעם הענבים הופסק בשנת 1976 בגלל חשד כי צבע המאכל מכיל חומר מסרטן. ייצור טעם התפוז נמשך, בלי שילוב טעם הענבים איתו.

במשך השנים הופקו עוד מגוון טעמים, כמו קינמון, מנדרינה ועוד. בשנים 2005 ו-2020 יצאו לשוק גרסאות מוגבלות של סוכריות טיק טק בטעמים לימון וקוקה קולה בהתאמה.

==מהדורות מוגבלות==
היו כמה מקרים בהם חברת פררו הוציאה סוגים שונים של טיק טק במהדורה מוגבלת במספר מדינות בעולם:
* חבילות טיק טק מיוחדות שיצאו כמתנות לחג המולד, חג הפסחא ויום האהבה בהולנד.
* חבילות כסף – סוכריות מנטה שנעטפו בצורה מיוחדת.
* סוכריות מנטה גדולות יותר ב-30%.

כל סוכרייה שוקלת קצת פחות מחצי גרם.
ברחבי העולם, וגם בישראל, חברת פררו הוציאה סוכריות חדשות וקלות בטענה כי כל סוכרייה, ערכה כ-2 קלוריות.

== קישורים חיצוניים ==

* 

* [http://www.tictacusa.com האתר הרשמי של טיק טק בארצות הברית]

קטגוריה:סוכריות
קטגוריה:מותגי פררו
נס אוסטרליה האדום

נס אוסטרליה האדום מקורו בתחרות העיצוב עבור דגל האיחוד הפדרלי של מושבות אוסטרליה משנת 1901. עיצובו הוא עיצוב נס בריטי אדום המושחת בכוכב חבר העמים ברביע התחתון הקרוב לניצב, ומהצלב הדרומי על הארכית ומעמדו הוא דגל ימי אזרחי.

==התקנים==
בשנת 1903 עיצובם של כוכבי קבוצת הכוכבים מחמישה כוכבים בעלי מספר שונה של קודקודים (תשעה, שמונה, שבעה, שישה וחמישה) לארבעה כוכבים בעלי שבעה קודקודים ואחד בעל חמישה. הכוונה המקורית הייתה הצגתם של הכוכבים על פי רמת הבהירות שלהם בשמי הלילה.

בשנת 1908 הוחלף כוכב חבר העמים בעל שישה קודקודים בכוכב מסוגנן בעל שבעה קודקודים לייצוגן של שש המושבות אשר באיחוד וטריטורית פפואה וכל טריטוריה אחרת עתידית.

==מעמד חוקי==
חוק הדגלים (1953) הממתג את הנס הכחול כדגלה הלאומי של אוסטרליה ואת הנס האדום כדגל צי הסוחר
נס אוסטרליה האדום

משנת 1901 עד 1954 נס אוסטרליה האדום הונף כדגל אזרחי בידי המדינות, הממשלות האזוריות ארגונים פרטיים ואזרחים בודדים בעוד השימוש בנס הכחול נשמר לשימושה של ממשלת חבר העמים הפדרלית. לצבא האוסטרלי כמו גם לנבחרת האולימפית היו דגלים מיוחדים שעיקר שימושם היה במצעדים. בשנת 1941, ראש הממשלה רוברט מנזיס ציין כי אין כל מניעה כי אזרחים יניפו את הנס האוסטרלי הכחול על היבשה. הכרזה זו חוזקה בידי ראש הממשלה בן צ'יפלי שנת 1947 אך רק לאחר חקיקת חוק הדגלים 1953 ההגבלה על אזרחים להנפת הנס הכחול הוסרה והנפת הנס האדום נעשתה נדירה יותר ויותר.

==דגל ימי==
בעבר, ספינות פרטיות לא מסחריות היו חשופות לקנס כבד אם לא הונף עליהם הנס האדום הבריטי. אך לאחר פרסום צו מטעם האדמירליות הבריטית מה-5 בדצמבר 1938 אישר לאותן ספינות להניף את נס אוסטרליה האדום. חוק הגבלות הספנות (1981) חיזק את הקביעה כי הנס האוסטרלי האדום הוא "הצבעים הנכונים" להנפה על ספינות סוחר הרשומות באוסטרליה, וכי ספינות תענוגות פרטיות רשאיות להניף את הדגל האדום או את הכחול.

==ראו גם==
* נס אדום
* דגל אוסטרליה

==קישורים חיצוניים==
* [http://www.flags-of-the-world.net/flags/au.html#Red נס אוסטרליה האדום] באתר דגלי העולם 
* [http://www.austlii.edu.au/au/legis/cth/consol_act/fa195361/ חוק הדגלים (1953)] 
* [http://www.ausflag.com.au/red_ensign_2.asp הנס האדום] באתר Ausflag 

קטגוריה:אוסטרליה: דגלים
קטגוריה:אוסטרליה: סמלים לאומיים
אוסטרליה
אוסטרליה
אוסטרליה
קטגוריה:דגלים בצבע אדום-כחול-לבן
ריק סטיין

ריק סטיין בעת הדגמת בישול
ריק סטיין (Christopher Richard (Rick) Stein) (נולד ב-4 בינואר 1947) OBE הוא שף אנגלי, מחבר ספרי בישול, בעל מסעדות ומגיש תוכניות טלוויזיה.

==קורות חייו==
סטיין נולד באוקספורדשייר באנגליה. הוא בוגר ניו קולג' באוקספורד. לאחר לימודיו הוא התיישב בעיירת החוף פדסטאו שבמחוז קורנוול, בה כ-3,000 תושבים בלבד, שם בילה חופשותיו כילד. 

בשנת 1974 סטיין החל בעסקי המזון. הוא מתמחה בעיקר במאכלי דגים והיום הוא מפעיל במקום שלוש מסעדות, ביסטרו, בית קפה, חנות מעדני דגים, חנות לדברי מאפה ובית ספר לבישול. השפעתו על כלכלתה של פדסטאו כה גדולה, עד שלעיתים הוא מכונה בשם "פדסטיין".

לצד עסקיו סטיין הפך למגיש טלוויזיה פופולרי של תוכניות מזון, ודמותו נראית לרוב לצד כלבו מסוג ג'ק ראסל טרייר. סטיין כתב והגיש מספר סדרות בישול ברשת הטלוויזיה BBC, ביניהן: "טעם הים של ריק סטיין", "פירות הים", "מסע פירות ים", "מזון טרי", "מדריך לאוהבים על פירות ים", "גיבורי אוכל" ובשנת 2005, "מסע צרפתי" שבו יצא למסע גסטרונומי החוצה את צרפת על גבי דוברה מבורדו למרסיי. תוכניתו האחרונה היא סיור גסטרונומי באגן הים התיכון. כל אחת מן הסדרות לוותה בספר בישול. ספרו של סטיין "בישול פירות ים אנגלי" זכה בשנת 1989 בפרס ספר הבישול הטוב של השנה.

==ספריו==
<div style="direction: ltr;">
*English Seafood Cookery, 1988 - (Glenfiddich Cook Book of the Year 1989)
*Beach to Belly, 1994 (foreword)
*Taste of the Sea, 1995 (André Simon Cook Book of the Year 1996)
*Good Food Award Best Cookery Book, 1995/1996
*Rick Stein Fish, 10 Recipes 1996
*Fruits of the Sea, 1997 ()
*Rick Stein’s Seafood Odyssey, 1999 ()
*Rick Stein’s Seafood Lovers’ Guide, 2000 ()
*Rick Stein’s Seafood, 2001 
*Gourmand World Cookbook Awards, 2001 - winner of category: Best Seafood and Fish in English & - winner of category: Best in the World Fish and Seafood (German translation – Gold medal - Gastronomische Akademie Deutschland 2003)
*My Favourite Seafood Recipes, 2002 (Marks and Spencers cookery book)
*Rick Stein’s Food Heroes, 2002 (Gourmand World Cookbook Awards 2002 - winner of category: Best Local Cookery Book - winner of category: Best Cookery Book of the Year in Great Britain)(Jacob’s Creek World Food Media Awards 2003 - Silver for best hard cover recipe book)
*Rick Stein’s Guide to the Food Heroes of Britain,() 2003 (Gourmand World Cookbook Awards 2003 - winner of category: Best Guide)
*Rick Stein’s Food Heroes, Another Helping, 2004 
*Rick Stein's Seafood - Complete Seafood - James Beard Foundation Award 2005 for Cook Book of the Year
*Rick Stein's Complete Seafood ()
*Rick Stein's Mediterranean Escapes (), 2007
*Rick Stein Coast to Coast (), 2008
</div>

==קישורים חיצוניים==

* 

קטגוריה:שפים בריטים
קטגוריה:קצינים במסדר האימפריה הבריטית
קטגוריה:מחברי ספרי בישול בריטים
קטגוריה:אנגלים שנולדו ב-1947
נוטלה

צנצנת נוטלה ונוטלה מרוחה על לחם
נוּטֶלָה (באיטלקית: Nutella) הוא שם מותג של ממרח אגוזי לוז עם קקאו מתוצרת חברת המזון האיטלקית פררו.

הממרח יוצר לראשונה בשנות ה-40 של המאה ה-20. באותו זמן, ייצור שוקולד היה מוגבל עקב מלחמת העולם השנייה, דבר שהביא להכללת קרם אגוזים כמרכיב העיקרי בממרח, מה שמאפיין עד היום את נוטלה.

נוטלה מופצת כיום בכ-160 מדינות ברחבי העולם. ממרח הנוטלה מיוצר בשלוש ארצות: איטליה, קנדה ופולין.

ממרח נוטלה בגרסה הכשרה לפסח מיוצר באיטליה. החברה המייבאת את ממרח הנוטלה לישראל היא "פרימיום - חברה לדברי מתיקה ולמסחר בע"מ". לפני כן הייתה חברת ליימן שליסל היבואנית של נוטלה ושל כל מותגי פררו, אך ב-2016, לאחר כ-45 שנים רצופות, נלקח מליימן שליסל הזיכיון על ידי פררו העולמית.

==היסטוריה==
פייטרו פררו, המייסד והבעלים של חברת פררו, קנה אזור לגידול אגוזים באלבה, איטליה. מטרתו הייתה להפיק קרם אגוזים במקום שוקולד, כיוון שמחירו של השוקולד היה גבוה עקב מלחמת העולם השנייה. ב-1946 פיתח את תערובת ממרח השוקולד שלו, ומכר כמות של 300 קילוגרם של "פסטה ג'נדויה", שיוצרה מג'נדויה. החל מ-1951 התערובת נמכרה בשם Supercrema gianduja.

ב-1963, בנו של פייטרו, מיקלה פררו, מיתג מחדש את הממרח "Supercrema" עם כוונה לשווק אותו לשוק האירופי. הוא הציג את המוצר תחת השם "נוטלה" (שם שמקורו במילה האנגלית "nut", שפירושה אגוז), והלוגו עבר שינוי לקראת סוף אותה שנה ונשאר כפי שהוא עד ימינו. הצנצנת הראשונה של ממרח נוטלה עזבה את מפעל פררו שבאלבה ב-20 באפריל 1964. המוצר זכה להצלחה מיידית ונותר פופולרי. למעלה מ-200,000 טונות של ממרח נוטלה מיוצרים בשנה בממוצע.

רשת שיתוף הקבצים גנוטלה קרויה על שם הממרח.

==הגייה==
באיטלקית נהגה השם "נוּטֶלָה"; אותה הגייה נפוצה כך גם ברוב השפות, לרבות האנגלית האמריקאית והעברית. לעומת זאת, בבריטניה נהגה השם "נָאטֶלָה".

== ביקורת על תנאי העבודה בחוות לגידול אגוזי לוז==
אגוזי הלוז מהווים מרכיב חשוב בייצור ממרח הנוטלה. מקורם של כ־70% מאגוזי הלוז בעולם בטורקיה המיוצרים בכ-600 אלף חוות זעירות.

בתחקיר שנערך על ידי הניו יורק טיימס פררו היא הקונה הגדולה ביותר של אגוזי הלוז הטורקיים, אבל היא לא מוכנה לחשוף את שמות החוות שמהן היא רוכשת את האגוזים, אף שחישוב פשוט מראה שהיא עובדת עם מרביתן.

בחוות רבות תנאי העבודה מחפירים ונצלניים הכוללים לדוגמה העסקת קטינים, העסקת פליטים סורים בתנאי ניצול ועוד.

בבדיקה של האיגוד העולמי להעסקה הוגנת (Fair Labor Association), שבחן את ענף אגוזי הלוז בטורקיה נאמר :"בשש שנות מעקב, לא מצאנו בכל טורקיה אפילו חווה אחת לגידול אגוזי לוז שהקפידה על כל עקרונות ההעסקה ההוגנת. אף לא אחת".

==ראו גם==
* ממרח שוקולד השחר העולה

== קישורים חיצוניים ==

* 

* [http://www.nutella.co.il/ אתר נוטלה בישראל]
* 
* 
* 

==הערות שוליים==

קטגוריה:ממרחים
קטגוריה:שוקולד
קטגוריה:מותגי פררו
ספרואיד

{|style="float: left; margin: 10px; border: 1px #8080ff solid"
|-
||<center>180px</center>
||<center>120px</center>
|-
|style="text-align: center"|ספרואיד אובלי
|style="text-align: center"|ספרואיד מוארך
|}
ספרואיד (מכונה לעיתים אליפסואיד ייחוס) הוא משטח סיבוב הנוצר מסיבוב אליפסה סביב אחד מציריה. זהו גם אליפסואיד בעל שני צירים שווים.
כאשר ציר הסיבוב הוא הציר הראשי של האליפסה מתקבל ספרואיד מוארך, צורה של כדור פוטבול. אם ציר הסיבוב הוא הציר המשני מתקבל ספרואיד פחוס. זוהי, בקירוב, צורתו של כדור הארץ. אם שני הצירים זהים, האליפסה היא מעגל ולכן הצורה שתתקבל היא ספירה.

המשוואה הכללית שמתארת ספרואיד שמרכזו בראשית וציר הסימטריה שלו הוא ציר ה-z במערכת צירים קרטזית היא:
<math>\frac{x^2+y^2}{a^2}+\frac{z^2}{c^2}=1</math>

זוהי משוואת אליפסואיד כאשר a=b.

==פרמטרים==
שני הפרמטרים שמתארים ספרואיד הם a ו-c כאשר a הוא חצי-ציר ראשי ו-c הוא חצי-ציר משני.
קיימת צורה אחרת לתיאור ספרואיד שהיא הדרך הרווחת בכל המדעים מלבד המתמטיקה. שני הפרמטרים הם a ו-f כאשר a הוא חצי-ציר ראשי ו-f הוא מקדם הפחיסות: <math> \ f = \left( \frac{a-c}{a} \right)</math>.

ככל שמקדם הפחיסות קרוב יותר ל-0, הספרואיד קרוב יותר לכדור.

==שטח פנים==
שטח הפנים של ספרואיד פחוס (c < a):
::<math>S_{\rm oblate} = 2\pi a^2\left(1+\frac{1-f^2}{f}\tanh^{-1}f\right)</math> כאשר <math>f</math> הוא מקדם הפחיסות.
שטח הפנים של ספרואיד מוארך (c > a):
::<math>S_{\rm prolate} = 2\pi a^2\left(1+\frac{c}{ae}\sin^{-1}e\right)</math> כאשר <math>e^2=1/f^2=1-\frac{a^2}{c^2}</math>

==נפח==
נפח של ספרואיד מכל סוג הוא <math>(4\pi/3) a^2c \approx 4.19\, a^2c</math>. אם נשנה את המשתנים כך ש-A=2a הוא אורך הציר הראשי ו-C=2c הוא אורך הציר המשני, נקבל שהנפח יהיה <math>(\pi/6) A^2C \approx 0.523\, A^2C</math>.

==גאודזיה==
הדאטום הנפוצים היום מניחים כי צורת כדור הארץ מקורבת לספרואיד פחוס (בשל כוח המשיכה והסיבוב סביב עצמו). למשל ב-WGS84 מניחים שמדובר בספרואיד כאשר חצי-ציר ראשי (קו המשווה) הוא באורך 6,378.137 ק"מ וחצי-ציר משני (המרחק בין הקטבים) הוא 6,356.752 ק"מ. ההופכי של מקדם הפחיסות הוא 1/f = 298.257223563.

==קישורים חיצוניים==

* [http://mathworld.wolfram.com/Spheroid.html מידע על ספרואיד מאתר mathworld]
* 

קטגוריה:ערכים שבהם תבנית בריטניקה אינה מתאימה
קטגוריה:צורות גאומטריות
קטגוריה:חתכי חרוט סימטריים
קטגוריה:גופי סיבוב
פינגווין רצועת-הסנטר

פינגווין רצועת-הסנטר (שם מדעי: Pygoscelis antarcticus) הוא מין של פינגווין שמצוי באיי ג'ורג'יה הדרומית ואיי סנדוויץ' הדרומיים, באנטארקטיקה, באיי דרום אורקני, באיי דרום שטלאנד, באי בובה, באלאני ובאי פיטר. המושבה הגדולה ביותר בעולם של פינגווינים אלו היא על האי זבודובסקי, שם נמצאים מעל למיליון זוגות מקננים. מקור שמו של המין הוא מהרצועה השחורה הצרה הנמצאת מתחת לראשו, ומבחינה אותו בקלות ממינים אחרים. 

אורכו כ-68 ס"מ ומשקלו נע בין 3 ל-6 ק"ג. הזכרים גדולים במקצת מהנקבות, אף כי המשקל עשוי להיות מושפע ממחזור הרבייה. כיום מוערכת אוכלוסייתם של הפינגווינים בכ-7,500,000 זוגות. מזונם מורכב מיצורים שוליים, דגים וחסילונים. 

פינגווין רצועת-הסנטר תואר לראשונה על ידי המדען הגרמני יוהאן פורסטר ב-1781.

==התנהגות==

הפינגווינים בונים קנים עגולים מסלעים. קיניהם רחוקים מעט זה מזה על מנת למנוע מריבות. הנקבה מטילה שתי ביצים, והיא והזכר דוגרים עליהן. הגוזלים בוקעים לאחר כ-35 ימים, גבם אפור, ובטנם לבנה. הם נשארים בקן כ-20–30 יום. לאחר כ-50–60 יום מתחלפת הפלומה שלהם לכסות נוצות של בוגרים, והם הולכים לים.

==תזונה==
מזונו של פינגווין רצועת-הסנטר מורכב מבעלי חיים קטנים, קריל, דגים, דיונונים וסרטנים, והם עשויים לשחות למרחק של כ-80 ק"מ בחיפושיהם אחר מזון. הפינגווין מסוגל לשחות במים קרים מאוד בגלל צפיפותן הגדולה של נוצותיו, שמשמשות כמעיל חסין-מים. שכבות שומן עבות מספקות גם הן בידוד, וכלי הדם על הסנפירים והרגליים התפתחו למבנים מורכבים על מנת לשמור חום.

==תמונות==
<gallery>
תמונה:Antarctic-penguin-2472.JPG
תמונה:Antarctica 2013 Journey to the Crystal Desert (8369540461).jpg
תמונה:Antarctic, antarctic penguin (js) 46.jpg|פינגווין מקנן
תמונה:Chinstrap Penguins tobogganing (6020388906).jpg
תמונה:Chinstrap Penguins at iceberg.jpg|פינגוויני רצועת-הסנטר בקרחון באנטארקטיקה
</gallery>

==קישורים חיצוניים==

* 

== הערות שוליים ==

קטגוריה:טקסונים שתוארו בידי יוהאן ריינהולד פורסטר
רצועת-הסנטר
קטגוריה:אנטארקטיקה: עופות
קטגוריה:בעלי חיים שתוארו ב-1781
חוק החירום לייצוב כלכלת ארצות הברית לשנת 2008

הנשיא בוש בפגישה עם חברי קונגרס, בהם המועמדים לנשיאות [[ברק אובמה וג'ון מקיין, בדיון על תוכנית החילוץ הכלכלית, 25 בספטמבר 2008.]]
חוק החירום לייצוב כלכלת ארצות הברית לשנת 2008 (באנגלית: Emergency Economic Stabilization Act of 2008), אשר כונה גם תוכנית החילוץ, היא תוכנית כלכלית אשר גובשה על ידי נשיא ארצות הברית ג'ורג' ווקר בוש ומזכיר מחלקת האוצר של ארצות הברית הנרי פולסון לאור משבר האשראי העולמי במטרה להציל ולייצב את כלכלת ארצות הברית הנמצאת במשבר מאז 2007. תוכנית החילוץ מסמיכה את מזכיר האוצר בארצות הברית להשקיע 700 מיליארד דולרים מכספי הציבור האמריקאי לצורך רכישת משכנתאות בעייתיות מידי הבנקים האמריקאים שנקלעו למצוקה ולהחזיק אותם כפקדון עד שהכלכלה האמריקאית תתאושש על מנת להציל אותם מפני פשיטת רגל, להגביר את הנזילות בשווקים ולמנוע את כניסת המשק האמריקני למיתון עמוק.

ב-29 בספטמבר 2008 דחה בית הנבחרים של ארצות הברית את הצעת החוק המקורית של תוכנית החירום, ברוב של 228 מתנגדים מול 205 תומכים. הצעת החוק רוככה, ובסופו של דבר ב-3 באוקטובר 2008 אישר בית הנבחרים גרסה מתוקנת של החוק ברוב של 263 תומכים מול 171 מתנגדים. שעות ספרות לאחר אישור החוק בקונגרס, חתם נשיא ארצות הברית ג'ורג' בוש על החוק.

התומכים בתוכנית החילוץ טענו כי התערבות הממשל בשוק הייתה חיונית על מנת למנוע משבר אמון באשראי של השווקים האמריקאים, וכי אם הממשל לא היה פועל באופן זה, המשבר הכלכלי עלול היה להחריף לכדי שפל כלכלי. המתנגדים לתוכנית החילוץ מחו על העלות האדירה של התוכנית הפתאומית, והצביעו על כך שעל פי הסקרים אין תמיכה בקרב הציבור האמריקאי בתוכנית החילוץ של המוסדות הפיננסיים בוול סטריט, וטענו כי לא נלקחו בחשבון כלל אלטרנטיבות נוספות. כמו כן נטען שהמהלך מיטיב עם בעלי האמצעים אך לא עוזר לעניים, והוא כונה סוציאליזם לעשירים וקפיטליזם לעניים.

== ראו גם ==
* משבר הסאבפריים

== קישורים חיצוניים ==

* 
* 

==הערות שוליים==

חירום לייצוב כלכלת ארצות הברית לשנת 2008
קטגוריה:ארצות הברית: כלכלה
קטגוריה:2008: כלכלה
קטגוריה:2008 בארצות הברית
קטגוריה:ארצות הברית: היסטוריה כלכלית
גוסטב ניהולם

גוסטב ניהולם (בשוודית: Gustaf Nyholm; 27 בינואר 1880 – 12 בספטמבר 1957) היה שחמטאי שוודי, אלוף שוודיה בשחמט שבע פעמים (בין השנים 1917–1923) ואלוף ארצות הצפון בשנת 1917.

ניהולם, יליד סטוקהולם, הגיע למקום השישי בתחרות קופנהגן בשנת 1907 (בה ניצח פאול לאונהרדט). בשנת 1909 הוא הגיע למקום השני, אחרי יואל פרידליזיוס, בתחרות גטבורג, האליפות השביעית של ארצות הצפון. בשנת 1912 הגיע ניהולם למקום ה-11 בתחרות סטוקהולם, האליפות השמינית של ארצות הצפון (ניצח: אלכסנדר אלכין). בשנת 1916 הוא חלק מקום 6-7 בתחרות קופנהגן, האליפות התשיעית של ארצות הצפון (ניצח: פאול יונר). בשנת 1917 ניצח ניהולם באליפות העשירית של ארצות הצפון שהתקיימה באוסלו. בשנת 1919 חלק מקום 7-8 בתחרות גטבורג (האליפות האחת עשרה של ארצות הצפון, בה ניצחו: רודולף שפילמן ואנטון אולסון).

ניהולם שיחק בנבחרתה האולימפית של שוודיה באולימפיאדת השחמט 1927, האולימפיאדה הראשונה שהתקיימה בלונדון, בלוח השני השיג תוצאה של +3 -8 =4 (+ ניצחונות – הפסדים = תוצאות תיקו).

== קישורים חיצוניים ==

* [http://chessmetrics.com/cm/PL/PL28793.htm אומדן מד הכושר של ניהולם]
* [http://chessmetrics.com/cm/CM2/PlayerProfile.asp?Params=199510SSSSS3S094280000000141000000000021210100 מידע כללי]

== הערות שוליים ==

קטגוריה:אלופי שוודיה בשחמט
קטגוריה:שוודים שנולדו ב-1880
קטגוריה:שוודים שנפטרו ב-1957
Online Computer Library Center

OCLC (ראשי תיבות של "Online Computer Library Center"; בתרגום חופשי, "מרכז ספריית המחשב המקוונת") הוא, כפי שהגדירו אותו מפעיליו, "שירות ספריית מחשב וארגון מחקר ללא מטרות רווח, המוקדש לעידוד הגישה לידע ולצמצום עלויות המידע".

העמותה נוסדה בשנת 1967 בשם "Ohio College Library Center".

ה-OCLC מפעיל את בסיס הנתונים "WorldCat", המשמש הן ספרנים והן את הציבור לצורכי קיטלוג וחיפוש. בסיס הנתונים מכיל, נכון לדצמבר 2021, 520,593,877 פריטים מקוטלגים, והוא בסיס הנתונים הביבליוגרפי הגדול בעולם, בו משתמשים למעלה מ-50,000 ספרנים מכ-100 מדינות שונות.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספריות דיגיטליות
קטגוריה:ספרנות
יואל פרידליסיוס

יואל פרידליסיוס (בשוודית: Joel Fridlizius; 31 בדצמבר 1869 – 6 בינואר 1963) היה שחמטאי שוודי, אלוף ארצות הצפון לשנת 1909.

פרידליסיוס סיים במקום השני, אחרי יורגן מלר, בתחרות גטבורג 1901, האליפות השלישית של ארצות הצפון. הוא ניצח בתחרות גטבורג 1909 וחלק מקום 7–9 בתחרות סטוקהולם 1912, האליפות השמינית של ארצות הצפון. בתחרות זו ניצח את אלכסנדר אלכין.

== קישורים חיצוניים ==

* [http://main.uschess.org/content/view/8687/141/ בעיית מט בשלושה מסעים שחיבר יואל פרידליסיוס]

==הערות שוליים==

קטגוריה:שחמטאים שוודים
קטגוריה:אלופי סקנדינביה בשחמט
קטגוריה:שוודים שנולדו ב-1869
קטגוריה:שוודים שנפטרו ב-1963
כריסטיאן ראול לדסמה

כריסטיאן ראול לדסמה (בספרדית: Cristian Raúl Ledesma; נולד ב-29 בדצמבר 1978 בסן איסידרו שבפרובינציית בואנוס איירס, ארגנטינה) המכונה "הזאב" (Lobo), הוא כדורגלן עבר ארגנטינאי ששיחק בעמדת הקשר האחורי, וכיום מאמן כדורגל.

== קריירה ==
לדסמה החל את הקריירה מקצוענית שלו בארחנטינוס ג'וניורס, בה ערך את הופעת הבכורה שלו בבוגרים בשנת 1997. במשך שנתיים שיחק בקבוצה בהצלחה רבה ולאחריהם עבר לריבר פלייט, אחת מקבוצות הצמרת של הליגה הארגנטינאית. בריבר הפך לשחקן מרכזי וזכה עימה בשלוש אליפויות (אפרטורה 99, קלאוסורה 2000, קלאוסורה 2002). עקב הצלחתו הרבה במדי ריבר פלייט נרכש בשנת 2002 על ידי המועדון הגרמני, המבורג.

המעבר לאירופה לא היה מוצלח מבחינתו של לדסמה. הוא שותף ב-16 משחקים בלבד במהלך העונה ומילא תפקיד שולי בזכייתה של הקבוצה בגביע הליגה הגרמני. לאחר עונה מאכזבת באירופה, חזר ליבשת אמריקה וחתם במונטריי המקסיקנית בה שיחק עד סיום שנת 2003. ב-2004 שב לארגנטינה וחתם בקולון סנטה פה, בה שיחק במהלך עונת הקלאוסורה של 2004. בסיום העונה, חזר לשחק בריבר פלייט. לאחר עונה אחת בריבר עבר לראסינג קלוב, ממנה שוחרר לאחר חמישה משחקים בלבד.

לאחר מספר שנים לא מוצלחות במיוחד, חזר לדסמה לקבוצתו בה החל את הקריירה ארחנטינוס ג'וניורס. לאחר שנה מצוינת בארחנטינוס, בה גם הבקיע את שעריו הראשונים בקריירה, עבר לסן לורנסו. גם בסן לורנסו המשיך ביכולת הטובה ומילא תפקיד מרכזי בזכייתה של הקבוצה באליפות. בסיום העונה ניסה את מזלו שוב באירופה, הפעם בקבוצת הליגה היוונית, אולימפיאקוס. על אף שזכה עם אולימפיאקוס ב (אליפות, גביע וסופר קאפ), התקשה לדסמה להשתלב בהרכב הקבוצה ובסיום העונה הושאל בחזרה לסן לורנסו. בסן לורנסו שוב הציג יכולת פנטסטית וב-34 משחקים במדי הקבוצה כבש שני שערים שהיו הרביעי והחמישי שלו בקריירה. לאחר מכן שב לאולימפיאקוס לקראת עונת .

ב-2011 שב לריבר פלייט, וזכה איתה בשנת 2014 באליפות נוספת (פינאל 2014) ובגביע לאומי (קופה קמפאונאטו - סופר פינאל 2013/14), כשהוא שוב מהווה שחקן מרכזי בהרכב למרות גילו.

ב-18 באפריל 2007 ערך לדסמה את הופעת הבכורה שלו במדי נבחרת ארגנטינה במשחק נגד צ'ילה כחלק מטורניר הקופה אמריקה, בו סיימה ארגנטינה במקום השני אחרי ברזיל. מאז זומן מספר פעמים וערך ארבע הופעות נוספות.

==קישורים חיצוניים==

* [https://web.archive.org/web/20120828031800/http://guardian.touch-line.com/statscentre.asp?Lang=0&CTID=31&CPID=76&pStr=Player&PLID=55134&TEID=3460 סטטיסטיקות של לדסמה] באתר Guardian.touch-line.com
* [http://www.futbolxxi.com/Futbolista.aspx?ID=6138&SEOFutbolista=Ledesma+Cristian+Raul סטטיסטיקות בנבחרת ארגנטינה] 

קטגוריה:קשרי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני ריבר פלייט
קטגוריה:כדורגלני המבורג
קטגוריה:כדורגלני מונטריי
קטגוריה:כדורגלני אתלטיקו קולון
קטגוריה:כדורגלני ראסינג קלוב
קטגוריה:כדורגלני סן לורנסו
קטגוריה:כדורגלני אולימפיאקוס
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:מאמני כדורגל ארגנטינאים
קטגוריה:מאמני טיגרה
קטגוריה:ארגנטינאים שנולדו ב-1978
פאבלו באריינטוס

פאבלו ססאר באריינטוס (בספרדית: Pablo César Barrientos; ) הוא כדורגלן עבר ארגנטינאי. באריינטוס מכונה פיטו.

== קריירה ==
באריינטוס, יליד בקומודורו ריבדביה שבפרובינציית צ'ובוט בארגנטינה, החל לשחק בסן לורנסו וערך את משחקו הראשון בקבוצה ב-30 בספטמבר 2003. למרות גילו הצעיר, הפך באריינטוס במהרה לאחד משחקניה המובילים של הקבוצה ולאחד השחקנים המצטיינים והמרשימים בליגה הארגנטינאית.

ב-2006 עבר לשחק בפ.ק. מוסקבה תמורת 3 מיליון דולר. באריינטוס השתלב בהרכב הקבוצה וכבש עבורה 10 שערים ב-42 המשחקים בהם שותף. באוגוסט 2008 הושאל באריינטוס לסן לורנסו.

בשנת 2009 עבר לקטאניה. בשנת 2011 הושאל לאסטודיאנטס לה פלאטה. ב-2 ביולי 2014 חתם לקדנציה שלישית בסן לורנסו.

=== נבחרת ===
באריינטוס היה מכוכבי הנבחרות הצעירות של ארגנטינה. לזכותו הופעה לא רשמית בנבחרת הבוגרת ב-29 בדצמבר 2004 כשנכנס כמחליף במשחק הידידות מול קטלוניה.

== קישורים חיצוניים ==

* [http://www.futbolxxi.com/Futbolista.aspx?ID=12918&SEOFutbolista=Barrientos+Pablo+Cesar סטטיסטיקת קריירה]

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני סן לורנסו
קטגוריה:כדורגלני מועדון הכדורגל מוסקבה
קטגוריה:כדורגלני קטניה
קטגוריה:כדורגלני אסטודיאנטס לה פלאטה
קטגוריה:כדורגלני דפורטיבו טולוקה
קטגוריה:כדורגלני נסיונל
קטגוריה:כדורגלני נבחרת ארגנטינה
קטגוריה:ארגנטינאים ממוצא ספרדי
קטגוריה:ארגנטינאים שנולדו ב-1985
גונסאלו ברחסיו

גונסאלו רובן ברחסיו (בספרדית: Gonzalo Rubén Bergessio; נולד ב-20 ביולי 1984) הוא כדורגלן ארגנטינאי המשחק ב-2023 בקבוצת טריסטאן סוארס בפרובינציה של בואנוס איירס.

== קריירה ==
ברחסיו החל לשחק בקבוצת פלטנסה (Platense) ושיחק את משחקו הראשון ב-2001. בארבע שנותיו בקבוצה כבש ברחסיו 27 שערים ב-89 משחקים וסומן כחלוץ עולה בכדורגל הארגנטינאי. הוא שיחק שנה באינסטיטוטו דה קורדובה (Instituto de Cordoba) בטרם הצטרף ב-2006 לראסינג קלוב. במדי ראסינג קלוב הפך לאחד החלוצים המסוכנים בליגה ומחביבי הקהל. ברחסיו הניחן במהירות, כבש עבור הקבוצה 12 שערים. יכולתו הטובה הביאה את בנפיקה הפורטוגזית לרכוש את כרטיסו תמורת 2.5 מיליון אירו אך ברחסיו לא הצליח להשתלב בקבוצה ושותף רק בשבעה משחקים. במהלך העונה החליטה הקבוצה לשחררו וברחסיו חתם מועדון בסן לורנסו בבואנוס איירס.

בינואר 2008 הצטרף ברחסיו בסן לורנסו. הוא היה כוכב המשחק בו הדיחה קבוצתו את ריבר פלייט מגביע הליברטדורס וכבש 19 שערים בליגה.

ב-24 באוגוסט 2009, ברחסיו עבר לקבוצה הצרפתית סנט אטיין בסכום לא ידוע וחתם חוזה לארבע שנים. הוא הבקיע את שערו הראשון בקבוצה בהופעתו השנייה שלו בשוויון 1-1 ביתי עם אוקסר.

בתחילת שנת 2011 הושאל ברחסיו לקטניה, ובאוגוסט אותה שנה חתם בקבוצה. בקיץ 2014 חתם בסמפדוריה. ב-3 ביוני 2015 שוחרר מהמועדון.

בשנת 2015 שיחק בקבוצת אטלס ממקסיקו וב-2016 חזר לשחק בארגנטינה, שוב, בקבוצת סן לורנסו.

בשנת 2018 החל לשחק בקבוצת נסיונל, אחד המועדונים החשובים באורוגוואי.

במדי נסיונל כבש 91 שערים ב-174 משחקים (במסגרות שונות) ממוצע השערים הגבוה בהיסטוריה שלו כשחקן מקצועי.

בשנת 2022, בגיל 38 חזר לקבוצת נעוריו, פלטנסה, אך פציעה מנע ממנו לשחק לאחר תקופה קצרה.

בשנת 2023 משחק ברחסיו בקבוצת סוארס מהליגה השנייה בבואנוס איירס.

=== נבחרת ===
ברחסיו ערך את הופעת הבכורה שלו במדי הנבחרת הארגנטינאית ב-15 באוקטובר 2008 כשעלה כמחליף בהפסד לצ'ילה במסגרת מוקדמות מונדיאל 2010. הוא כבש את שערו הראשון בנבחרת ב-20 במאי 2009, שניים בניצחון על נבחרת פנמה.

== קישורים חיצוניים ==

* [https://web.archive.org/web/20081015171023/http://touchline.onthespot.co.uk/guardian/StatsCentre.asp?Lang=0&CTID=60&CPID=137&pStr=Player&PLID=193940&TEID=3377 סטטיסטיקת השחקן]

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קורדובה (ארגנטינה): כדורגלנים
קטגוריה:כדורגלני פלטנסה
קטגוריה:כדורגלני אינסטיטוטו דה קורדובה
קטגוריה:כדורגלני ראסינג קלוב
קטגוריה:כדורגלני בנפיקה ליסבון
קטגוריה:כדורגלני סן לורנסו
קטגוריה:כדורגלני סנט אטיין
קטגוריה:כדורגלני קטניה
קטגוריה:כדורגלני סמפדוריה
קטגוריה:כדורגלני אטלס
קטגוריה:כדורגלני ולס סארספילד
קטגוריה:כדורגלני נסיונל
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1984
OU

OU (ראשי תיבות באנגלית: Orthodox Union), או בשמו המלא: Union of Orthodox Jewish Congregations of America, הוא מהגדולים והוותיקים בארגוני היהודים האורתודוקסים הפועלים בארצות הברית. הוא נודע בעיקר בזכות מתן הכשרות שלו, הנחשבת לאמינה בצפון אמריקה. הארגון תומך ברשת בתי כנסת, תוכניות לבני נוער, תוכניות לנכים ועוד. לארגון שלוחה בישראל ובעבר הייתה שלוחה באוקראינה.

בתי הכנסת של הארגון ורבניהם נמנים ברובם על הזרם המכונה "אורתודוקסיה מודרנית".

== היסטוריה ==
הארגון הוקם ב-1898 על ידי רבני בית המדרש לרבנים באמריקה. בעקבות כניסתו של שניאור זלמן שכטר לתפקיד נשיא בית המדרש בשנת 1902 קיבל בית המדרש צביון קונסרבטיבי ונוצר פילוג בין הארגונים. עם זאת, עדיין היו קשרים עם בית המדרש לרבנים עד שנות ה-50. בשנת 1949 פסק בית הדין הקונסרבטיבי שמותר ליהודים לנסוע בשבת לבית הכנסת ובעקבות החלטה זו נוצר חילוק ברור בין הקונסרבטיבים והאורתודוקסים. פילוג זה גרם לקהילות אורתודוקסיות רבות להצטרף לארגון ה-OU עקב רצונן להיות מאוגדות תחת ארגון אורתודוקסי גדול.

== אגף הכשרות ==

סמל ההכשר של ה-OU
בשנת 1923 הוקם אגף הכשרות של הארגון והוא החל לתת הכשר לכמה ממוצרי היינץ. זוהי מערכת הכשרות הגדולה בעולם. ההכשר של OU ניתן גם בישראל, למפעלים המייצאים לחו"ל. הארגון מעסיק בקביעות 1000 משגיחי כשרות. בסוף שנת תשל"ב 1972 נתמנה לראש מחלקת הכשרות הרב דוב ברל ויין וכיהן בתפקיד 5 שנים. ב-1980 התמנה הרב מנחם גנק לראשות מערך הכשרות.

סימני הכשרות של OU:
* OU - פרווה
* OU-D - חלבי
* OU-DE - יוצר בציוד חלבי
* OU-Meat או OU-Glatt - בשרי / גלאט
* OU-F או OU-Fish - דגים
* OU-P - כשר לפסח פרווה

== המרכז הישראלי של ה-OU ==
ל-OU שלוחה בישראל אשר תחת חסותה פועלים מספר מפעלים חינוכיים. בניין המרכז הישראלי של ה-OU נמצא ברחוב קרן היסוד בירושלים. נשיא המרכז הוא צבי סנד והמנכ"ל הוא אבי ברמן. בין הפרויקטים של המרכז הישראלי:
* תנועת הנוער "מקום בלב" הוקמה בשנת תש"ס (2000) וכיום פעילים בה כ-1,400 חניכים ב-13 ערים בישראל.
*מרכזי נוער "אוריתא״ הוקם בשנת 2006 במהלך מלחמת לבנון השנייה בערי הפריפריה בצפון ובשנת 2009 החל בשאר הארץ. כיום ישנם 14 מרכזי ״אוריתא״ הפועלים כל ערב עם נוער מאותגר. הצוות החינוכי חברתי של המרכזים עובד עם בני הנוער ומעודד אותם לגיוס משמעותי לצה״ל.
* "הזולה של חצרוני" הוא מועדון נוער שפועל במרכז העיר ירושלים עבור בני נוער במצוקה (בעיקר כאלו הבאים מבתים דתיים). על פי מנהלי המועדון פוקדים אותו כ-3,000 בני נוער בשנה. מקים המועדון והעומד בראשו הוא הראל חצרוני. מנהלו החינוכי הוא הרב פינחס (פינצ'ו) רובינשטיין.

== קישורים חיצוניים ==

* 

* [http://www.oukosher.org/ אתר הכשרות]
* 

== הערות שוליים ==

קטגוריה:גופי כשרות
קטגוריה:יהדות אורתודוקסית
קטגוריה:יהדות אורתודוקסית בישראל
קטגוריה:יהדות ארצות הברית: ארגונים
קטגוריה:ארגונים רבניים אורתודוקסים
פיל אייבי

פיל אייבי (באנגלית: Phil Ivey; נולד ב-1 בפברואר 1977) הוא שחקן פוקר מקצועי אמריקאי. אייבי זכה באחד עשר צמידי אליפות העולם בפוקר, פעם אחת בסבב הפוקר העולמי ובחמישה גביעי סבב טריטון. אייבי נחשב לאחד משחקני הפוקר הטובים בעולם וב-2017 נבחר להיכל התהילה של הפוקר.

==ביוגרפיה==
אייבי נולד בקליפורניה וגדל בניו ג'רזי, החל לשחק פוקר באטלנטיק סיטי בהיותו נער, בעזרת תעודת זהות מזויפת. הוא זכה להצלחה ועם השנים דבק בו הכינוי "טייגר וודס של הפוקר", על שם שחקן הגולף האפרו-אמריקאי המפורסם.

ב-2006 היה חלק מקבוצה של שחקני פוקר מקצועיים בשם "The Corporation", אשר שיחקה טקסס הולדם נגד המיליארדר אנדי בייל במשחק המזומן הגדול ביותר בעולם עד לאותו המשחק. עד למשחק נגד אייבי, בייל הרוויח מחברי הקבוצה השונים כ-10 מיליון דולר. ביומיים הראשונים אייבי ובייל שיחקו בבליינדים של 30,000\60,000 דולר וביום השלישי בבלינדים של 50,000\100,000. בתום שלושת ימי המשחק אייבי הרוויח מבייל כ-16.6 מיליון דולר, שהחזירו את הקבוצה לרווח כנגד בייל.

רבים מעמיתיו ומומחי פוקר שונים רואים בו כשחקן הפוקר הטוב בעולם, וב-2017 נבחר להיכל התהילה של הפוקר.

אף על פי שהתמחותו העיקרית היא במשחקי מזומן בסכומים גדולים, הוא זכה באחד עשר צמידים באליפות העולם בפוקר והוא מדורג במקום השני בטבלת זכיות בצמידים. בצמיד ה-11 שלו והראשון לאחר עשור מהקודם, זכה ב-2024 כשניצח בטורניר אליפות ה-Limit 2-7 Triple Draw, ובפרס של כ-347 אלף דולר.

נכון ליוני 2024, אייבי זכה בסך של כ-45.3 מיליון דולר מטורנירי פוקר, כשמתוכם כ-10 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2000
| dir="ltr" |$2,500 Pot Limit Omaha
|$195,000
|-
|2002
| dir="ltr" |$2,500 7 Card Stud Hi/Lo
|$118,440
|-
|2002
| dir="ltr" |$2,000 S.H.O.E.
|$107,540
|-
|2002
| dir="ltr" |$1,500 7 Card Stud
|$132,000
|-
|2005
| dir="ltr" |$5,000 Pot Limit Omaha
|$635,603
|-
|2009
| dir="ltr" |$2,500 No-Limit 2-7 Draw Lowball
|$96,367
|-
|2009
| dir="ltr" |$2,500 Omaha Hi/Lo / 7 Card Stud Hi/Lo
|$220,538
|-
|2010
| dir="ltr" |$3,000 H.O.R.S.E.
|$329,840
|-
|2013
| dir="ltr" |A$2,200 Mixed Event (Asia-Pacific)
|A$51,840
|-
|2014
| dir="ltr" |$1,500 Eight Game Mix
|$166,986
|-
|2024
| dir="ltr" |$10,000 Limit 2-7 Triple Draw Championship
|$347,440
|}

==בעיות משפטיות==
ב-2014 תבע את הקזינו בורגטה בניו ג'רזי מכיוון שלא העבירו לו סכומי זכייה בסך 10 מיליון דולר בהם זכה במשחק באקארה. לטענת הבורגטה, אייבי, יחד עם שותפה הסינית צ'נג יין סאן, השתמשו בטכניקה המוכרת בשם Edge Sorting על מנת להשיג יתרון לא הוגן מול הקזינו. הם ביקשו שהקלפים יעורבבו רק על ידי מכונה ולא יוחלפו כל כמה זמן כנהוג ושהדילרים יהיו נשים דוברות סינית בלבד, ובעזרת צפייה בגב הקלף הם יכלו לזהות קלפים מסוימים. לאחר דיונים בבית משפט, בקשתו נדחתה.

בהמשך ניהל תביעה בבית המשפט העליון באנגליה כנגד קזינו קרוקפורדס שבלונדון, אשר גם שם לטענת חוקרים מטעם הקזינו אייבי ויין סאן השתמשו בטכניקת ה-Edge Sorting. גם תביעה זו נדחתה לאחר שבית המשפט קבע כי אייבי זכה בהימורים בדרכי מרמה.

==חיים אישיים==
אייבי מתגורר בלאס וגאס, לאחר שהתגרש מאשתו לוסייטה, ב-29 בדצמבר 2009.

==קישורים חיצוניים==

* 
* 
* 

==הערות שוליים==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:זוכי גביע סבב טריטון
קטגוריה:חברי היכל התהילה של הפוקר
קטגוריה:אמריקאים שנולדו ב-1977
אנטון אולסון

אנטון אולסון (בשוודית: Anton Olson; 1881–1967) היה שחמטאי שוודי ואלוף שוודיה לשחמט בשנת 1921.

אולסון התמודד שלוש פעמים בדו-קרבות על תואר האליפות. הוא הפסיד בדו-קרב לגוסטף ניהולם בשנת 1919 3.5–1.5. אולסון ניצח את גוסטב ניהלום 3–2 בשנת 1921 ובאותה שנה הפסיד לו 3.5–1.5.

אולסון הגיע למקום השני, אחרי בוריסלב קוסטיץ' בתחרות סטוקהולם 1913, חלק מקום ראשון עם אוטו לוונבורג והפסיד בדו-קרב לאוטו לוונבורג 3-2 בתחרות סטוקהולם 1917, חלק מקום 1–2 עם רודולף שפילמן בתחרות גטבורג 1919 (אליפות ארצות הצפון), ניצח בתחרות מאלמה 1919, חלק מקום 11–12 בתחרות גטבורג 1920 (ניצח: פאול יונר), חלק מקום ראשון עם אלאן נילסון בתחרות אופסלה 1923, חלק מקום 4–8 בתחרות קופנהגן 1924 (אליפות ארצות הצפון, ניצח: אהרון נימצוביץ') והגיע למקום השמיני בתחרות אוסלו 1928 (אליפות ארצות הצפון, ניצח: קארל ברנדטסון).

==קישורים חיצוניים==

* [http://chessmetrics.com/cm/CM2/PlayerProfile.asp?Params=199510SSSSS3S095308000000141000000000022410100 מידע כללי]

== הערות שוליים ==

קטגוריה:שחמטאים שוודים
קטגוריה:שוודים שנולדו ב-1881
קטגוריה:שוודים שנפטרו ב-1967
דגל התעופה האזרחית הבריטית

דגל האוויר האזרחי הוא דגל המייצג את התעופה האזרחית בממלכה המאוחדת ובכמה מממלכות חבר העמים הבריטי כמקבילו האווירי של הנס האדום המונף על ספינות צי הסוחר של הממלכה המאוחדת.

דגל האוויר האזרחי של בריטניה הוא הדגל אשר מונף על שדות תעופה ברחבי הממלכה המאוחדת ועל מטוסים בריטיים אשר חונים על הקרקע.

הדגל מורכב מצלב לטיני כחול כהה ממוסגר בלבן על שדה כחול בהיר. היוניון ג'ק משובץ בקנטון (הרביע הימיני העליון).

דגל האוויר הוכנס לשימוש בעקבות דבר המלך במועצה ב-11 באוגוסט 1931. הודעת המועצה מציינת כי: "הדגל המכונה דגל האוויר האזרחי הוא הצבעים הלאומיים הנכונים להנפה על מטוסים, יזמות אוויריות ועל שדות תעופה".

==השפעות עיצוב הדגל על דגלי מדינות נוספות==
<gallery>
File:Civil Air Ensign of Australia.svg|דגל התעופה האזרחית האוסטרלית
File:Civil Air Ensign of Fiji.svg|פיג'י
File:Civil Air Ensign of Ghana.svg|גאנה
File:Civil Air Ensign of Guyana.svg|גיאנה
File:Civil Air Ensign of New Zealand.svg|דגל התעופה האזרחית הניו זילנדית
File:Civil Air Ensign of Pakistan.svg|פקיסטן
File:Civil Air Ensign of South Africa (obsolete).svg|דרום אפריקה (מיושן)
</gallery>

==ראו גם==
* נס חיל האוויר המלכותי

==קישורים חיצוניים==
* 

קטגוריה:הממלכה המאוחדת: דגלים
הממלכה המאוחדת

הממלכה המאוחדת
דוד מרוטי

דוד מרוטי באיטלקית: Davide Marotti; 1 בינואר 1881 – 18 ביולי 1940 שחמטאי יהודי-איטלקי ואלוף איטליה לשחמט בשנת 1921.

מרוטי היה פרופסור לספרות ולפילוסופיה. בשנת 1911 הגיע למקום החמישי בתחרות רומא (ניצח: מטאו גלדיך). בשנת 1919 ניצח בתחרות נאפולי. בשנת 1920 הגיע למקום השני, אחרי סטפנו רוסלי די טורקו בתחרות ויארג'יו, באותה שנה הגיע שני אחרי סטפנו רוסלי די טורקו בתחרות גנואה.

בשנת 1921 ניצח מרוטי באליפות השחמט הראשונה שהתקיימה באיטליה. בשנת 1922 הגיע למקום ה-16 בתחרות לונדון (ניצח: חוסה ראול קפבלנקה). בשנת 1923 הגיע למקום השני באליפות איטליה השנייה שהתקיימה בנאפולי לאחר שהפסיד בדו-קרב על האליפות מול סטפנו רוסלי די טורקו +2 -6 =5 (+ ניצחונות – הפסדים = תוצאות תיקו). בשנת 1923 הגיע למקום ה-11 בתחרות טריאסטה (ניצח: פאול יונר). בשנת 1927 הגיע למקום השלישי בתחרות נאפולי (ניצח: סטפנו רוסלי די טורקו). בשנת 1928 חלק מקום 4–5 בתחרות פרוג'יה. באותה שנה השתתף בנבחרת איטליה לאולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג. מרוטי השיג תוצאה של +3 -7 =2. בשנת 1929 הגיע למקום ה-11 בתחרות ונציה (ניצח: רודולף פיטשאק). בשנת 1930 הגיע למקום השלישי בתחרות פירנצה (ניצח: סטפנו רוסלי די טורקו).

בשנת 1937 הגיע למקום התשיעי בתחרות נאפולי (אליפות איטליה השמינית, ניצח: וינצנזו קסטלדי). בשנת 1938 הגיע למקום השלישי בתחרות סאוונה (ניצח: וינצנזו קסטלדי). בשנת 1939 חלק מקום 11–12 בתחרות רומא (אליפות איטליה התשיעית, ניצח: מריו מונטיצ'לי).

== קישורים חיצוניים ==

* [http://www.olimpbase.org/players/xl7r3xjf.html דוד מרוטי באולימפיאדת השחמט 1928]
* [http://chessmetrics.com/cm/CM2/PlayerProfile.asp?Params=199510SSSSS3S081544000000141000000000018610100 מידע כללי]

==משחקים מוסברים (באנגלית) == 
=== 1914 ===
* [https://www.youtube.com/watch?v=AOZTkfCwK_c זיגברט טאראש מול דוד מרוטי ואחרים], 1914, What is "PLACHUTTA" in Chess?

== הערות שוליים ==

קטגוריה:שחמטאים יהודים
קטגוריה:שחמטאים איטלקים
קטגוריה:איטלקים שנולדו ב-1881
קטגוריה:איטלקים שנפטרו ב-1940
יצחק בן מלכי צדק

רבי יצחק בן מלכי צדק מסימפונט (בראשי תיבות נפוצים: ריבמ"ץ; תת"ל (1070)-תתק"י (1150) בערך) היה פרשן של המשנה, שחי באזור סיפונטו (Siponto) בחבל פוליה שבדרום איטליה. מכונה לעיתים "הרב היווני" משום שדרום איטליה הייתה בזמנו חלק מהקיסרות הביזנטית.

==פירושו למשנה==
לידינו הגיע פירושו לסדר זרעים בלבד, אך בידי כמה מהראשונים היה גם פירושו על סדר טהרות. פירושו ברור וקצר, והוא מתרגם לעיתים מילים קשות במשנה לאיטלקית, ליוונית או לערבית. הוא הרבה לפרש את המשנה על פי התלמוד הירושלמי, אך ייתכן שדבר זה נובע מהעובדה שפירושיו (שבידנו) הם על מסכתות שאין עליהם תלמוד בבלי. פירושו הובא פעמים רבות אצל רבי שמשון משאנץ, אך בדרך כלל ללא הזכרת שמו. פירושו לסדר זרעים נדפס בש"ס וילנא. מהדורה מדויקת על פי שני כתבי יד בצירוף הערות יצאה לאור בשנת תשל"ה בידי הרב ניסן זק"ש, בהוצאת מכון התלמוד הישראלי השלם.

==משפחתו==
לריבמ"ץ היו שני בנים (לפחות), רבי שילה ורבי יהודה, אך לא ידועים פרטים עליהם. תשובת הרב שמואל מאוטרנטו לר' שילה מובאת בספר העטור, אות שי"ן.

==קישורים חיצוניים==
* 
* 

== הערות שוליים ==

קטגוריה:פרשני המשנה
קטגוריה:ראשוני איטליה
מורשת גת

מורשת גת היא עיר מקראית המוזכרת מפורשות רק פעם אחת בתנ"ך, בספר מיכה. 

==אזכור בתנ"ך==
מורשת גת מוזכרת בנבואה השירית של מיכה, פרק א':

==פרשנות==
ישנם הטוענים שמורשת גת הייתה עירו של הנביא מיכה הַמֹּרַשְׁתִּי. אולם אחרים סבורים שמיכה נקרא "מֹרשתי" משום שהוא ממרשה הסמוכה. 

ישנם הטוענים ש"מורשת גת" כלל איננה עיר, אלא שהיא ביטוי סמלי. 
 
==זיהוי==
ישנם המזהים את מורשת גת בתל גודד. צבי אילן ביקש לזהות את תל גודד עם "גדוד" ובהתאם הציע לזהות את מורשת גת בתל בורנה. פרופ' יגאל לוין הציע לזהות את מורשת גת בתל חרסים.

זכריה קלאי העלה בהיסוס את הסברה שמורשת גת נמצאת בתל עיטון.

==הערות שוליים==

קטגוריה:יישובי המקרא
פררו רושה

פרלין רושה, שכבה אחר שכבה.
פררו רושה (באיטלקית: Ferrero Rocher), הוא שם המותג של ממתק כדור שוקולד (פרלין) מתוצרת חברת המזון האיטלקית פררו. כל כדור שוקולד מורכב מאגוז לוז קלוי שלם, עטוף בציפוי ופל שממולא בקרם אגוזים ועליו שכבת שוקולד חלב ושבבי אגוזים. קיימים פרלינים גם עם מילוי אחר. כל כדור שוקולד נעטף בנפרד בעטיפה משלו בצבע זהב או בצבע אחר, בהתאם למילוי. יוצר לראשונה ב-1982.

בדומה לשאר מוצרי תאגיד פררו, גם מוצר זה מתבסס על ממרח נוטלה (תערובת מומתקת של שוקולד ואגוזי לוז), אך נעשה מאמץ שיווקי ניכר לבדל את מוצרי פררו רושה ולדמות להם תדמית יוקרתית יותר. 

בקנדה, הונג קונג, ברזיל ומלזיה, חבילת פררו רושה היא מתנה פופולרית בחגים, בייחוד לרגל השנה הסינית החדשה. 

== היסטוריה ==
פררו רושה הושק בשנת 1979 באיטליה, ובחלקים אחרים באירופה בשנת 1982. זמן קצר לאחר שיווקו הופסק הייצור עקב בעיה בהדפסת תוויות. מישל פררו, הבעלים של יצרנית איטלקית של שוקולד ומוצרי מתיקה, קרא לשוקולד על שם מערה (Grotto) בלורד הקדושה לקתולים, רושה דה מסביאלה.<ref></ref> המילה רושה מגיעה מצרפתית ופירושה סלע.

==קישורים חיצוניים==

* 

== הערות שוליים ==

קטגוריה:שוקולד
קטגוריה:מותגי פררו